กฎกระทรวงกำหนดจำนวนเงินที่ให้เหรียญกษาปณ์ราคาห้าสิบบาท เป็นเงินที่ชำระหนี้ได้ตามกฎหมาย พ.ศ. 2549
ประกาศวันที่ 2006-04-27

content: กฎกระทรวง กำหนดจำนวนเงินที่ให้เหรียญกษาปณ์ราคาห้าสิบบาท เป็นเงินที่ชำระหนี้ได้ตามกฎหมาย พ.ศ. ๒๕๔๙
content: อาศัยอำนาจตามความในมาตรา ๕ และมาตรา ๑๑ แห่งพระราชบัญญัติเงินตรา พ.ศ. ๒๕๐๑ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวง ฉบับที่ ๑๓ (พ.ศ. ๒๕๑๔) ออกตามความในพระราชบัญญัติเงินตรา พ.ศ. ๒๕๐๑ (๒) ข้อ ๓ แห่งกฎกระทรวง ฉบับที่ ๒๕ (พ.ศ. ๒๕๑๗) ออกตามความในพระราชบัญญัติเงินตรา พ.ศ. ๒๕๐๑
sectionNo: 2
content: ข้อ ๒ ให้เหรียญกษาปณ์ราคาห้าสิบบาท เป็นเงินที่ชำระหนี้ได้ตามกฎหมายคราวละไม่เกินจำนวนหนึ่งพันบาท
content: ให้ไว้ ณ วันที่ ๒๗ เมษายน พ.ศ. ๒๕๔๙ ทนง พิทยะ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้เหรียญกษาปณ์ราคาห้าสิบบาท ซึ่งกระทรวงการคลังจัดทำและนำออกใช้ตามกฎกระทรวงออกตามความในพระราชบัญญัติเงินตรา พ.ศ. ๒๕๐๑ เป็นเงินที่ชำระหนี้ได้ตามกฎหมาย คราวละไม่เกินจำนวนหนึ่งพันบาท จึงจำเป็นต้องออกกฎกระทรวงนี้